Ti Lugar ti Metropolitano ti Ginget Aburrá

Ti Lugar ti Metropolitano ti Ginget Aburrá (Espaniol: Área Metropolitana del Valle de Aburrá) ket ti maikadua a kangrunaan unay ken natagtagitao a lugar ti metropolitano iti Colombia. Ti rehion ket buklen babaen dagiti 10 a munisipalidad, ti Medellín ti kangrunaan unay ken kadakkelan ken isu ti kapitolio a siudad ti Departamento ti Antioquia.

Pakasaritaan 
Ti Lugar ti Metropolitano ti Ginget Aburrá ket isu idi ti immuna a napartuat a lugar ti metropolitano iti Colombia, idi 1980. Ti lugar ti metropolitano ket napartuat tapno mapataud iti ekonomiko  panangikaykaysa, proyeksion ken panagplano para iti panagparang-ay iti urbano kadagitisiudad ti Ginget ti Aburra.

Ti dagup a populasion dagiti 10 a siudad ken dagiti munisipalidad a mangbukel iti daytoy a lugar ti metropolitano ket gangani nga 4 riwriw nga agtataeng. Ti panagpadur-as ti Ginget ti Aburra ket napasamak kadagiti tawen ti 1930 kalpasa nti napardas nga iya-adu iti populasion a nagpataud iti konurbasion ti Medellín, Itagüí, Envigado ken Bello.

Ti Medellín, kas ti kapitolio ti Departamento ti Antioquia, ti kangrunaan a sentro ti ekonomia ken ayan dagiti kaaduan nga entidad ti lokal a gobiernomaket nagkontribusion iti napardas a panagpadur-as iti urbano a nagsagepsep kadagiti adu a corregimiento a kas ti Robledo, La América, La Floresta, Guayabal ken Belén, ken dagiti dadduma pay. Iti industrialisasion, dagiti klase ti tengnga ket nangatngato ket immalisda kadagiti akin-abagatan a parte ti siudad a kas ti El Poblado, a kanungpalan a nakaabot iti siudad ti Envigado, bayat a dagiti klase ti agtrabtrabaho a populasion ti Medellín kety inabotda dagiti siudad iti amianan iti (Bello) ken ti abagatan a laud (Itagüí).

Heograpia 

Ti Lugar ti Metropolitano ti Ginget Aburrá ket beddenganna dagiti munisipalidad ti Ebejico, Heliconia, Angelopolis ken Amagá iti laud, dagiti munisipalidad ti Santa Barbara ken Fredonia iti abagatan. Iti abagatan a laud daytoy ket makibeddeng ti iti rehion ti Akindaya nga Antioquia ken iti amianan dagiti munsipalidad ti San Jeronimo, San Pedro ken Don Matías ken sumakop iti kalawa iti 1,152 km². Ti kadakkelan ket ti teritorio ti munisipalidad ti Medellín nga aglawa iti 382 km² ken ti kabassitan ket ti Sabaneta nga aglawa iti 15 km².

Kaaduan ti Lugar ti Metropolitano ket mabirukan iti kaunegan ti Ginget ti Aburrá.

Dagiti munisipalidad

Dagiti nagibasaran

Dagiti akinruar a silpo 
Gobierno ti Colombia – Se Educa: Aburra Valley 
 Google Map ti Ginget ti Aburra

Dagiti rehion ti Departamento ti Antioquia